Львоўскі дзяржаўны ўніверсітэт бяспекі жыццядзейнасці

Львоўскі дзяржаўны ўніверсітэт бяспекі жыццядзейнасці () — украінская дзяржаўная вышэйшая навучальная ўстанова, размешчаная ў Львове.

Ва ўніверсітэце ажыццяўляецца падрыхтоўка спецыялістаў для падраздзяленняў Дзяржаўнай службы Украіны па надзвычайных сітуацыях, міністэрстваў і ведамстваў, якія займаюцца пытаннямі бяспекі чалавека. Напрамкі падрыхтоўкі: інфармацыйная і транспартная бяспека, пажарная і тэхнагенная бяспека, экалогія і ахова навакольнага асяроддзя, ахова працы і інш.

 Структура 
 Вучэбна-навуковы інстытут грамадзянскай абароны
 Вучэбна-навуковы інстытут пажарнай і тэхнагеннай бяспекі
 Вучэбна-навуковы інстытут псіхалогіі і сацыяльнай абароны
 Інстытут паслядыпломнай адукацыі
 Вышэйшае прафесійнае вучылішча
 Ліцэй грамадзянскай абароны

 Гісторыя 
Будынак універсітэта першапачаткова быў пабудаваны як Дом інвалідаў у 1855-1863 гг. архітэктарам Тэафілам Хансэнам па распараджэнні аўстрыйскага імператара Франца Іосіфа, які быў ўрачыста адкрыты 4 кастрычніка 1863 г. Пабудова прызначалася для ўтрымання і прытулку 500 інвалідаў.

У 1939-1941 гг. у будынку размяшчаўся полк НКУС СССР. Падчас Другой сусветнай вайны будынак не быў пашкоджаны, і 10 жніўня 1944 г. у ім зноў размясцілася вайсковая частка. Па рашэнні Міністэрства ўнутраных спраў СССР у маі 1954 г. тут было размешчана Кіеўскае пажарна-тэхнічнае вучылішча, пазней перайменаванае ў Львоўскае пажарна-тэхнічнае вучылішча МУС СССР.

Распараджэннем Кабінета Міністраў Украіны ад 21 чэрвеня 2001 г. Львоўскае пажарна-тэхнічнага вучылішча МУС Украіны было рэарганізавана ў Львоўскі інстытут пажарнай бяспекі Міністэрства ўнутраных спраў Украіны. Згодна з Указам прэзідэнта Украіны ад 27 студзеня 2003 г. інстытут перайшоў у падпарадкаванне Міністэрства па надзвычайных сітуацыях Украіны.

29 сакавіка 2006 г. распараджэннем Кабінета Міністраў Украіны Львоўскі інстытут пажарнай бяспекі МНС Украіны рэарганізаваны ў Львоўскі дзяржаўны ўніверсітэт бяспекі жыццядзейнасці.

 Спасылкі 
 Афіцыйная інтэрнэт-старонка ўніверсітэта 

Катэгорыя:Універсітэты Львова
Катэгорыя:Грамадзянская абарона